KEX จับมือ “เบทาโกร” รุกขยายฐานขนส่งระบบ Cold delivery
KEX จับมือ BTG ตั้งบริษัทร่วมทุน “เคอรี่ เบทาโกร” หวังต่อยอดธุรกิจขนส่งควบคุมอุณหภูมิชั้นนำด้วยแพลตฟอร์มเทคโนโลยีคุณภาพสูง
KEX จับมือ BTG ตั้งบ.ร่วมทุน “เคอรี่ เบทาโกร” ต่อยอดธุรกิจขนส่งควบคุมอุณหภูมิชั้นนำด้วยแพลตฟอร์มเทคโนโลยีคุณภาพสูง
11 ต.ค. 2564

นายคิน เฮ็ง เน็ง ประธานเจ้าหน้าที่บริหาร บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX เปิดเผยว่า คณะกรรมการบริษัทมีมติอนุมัติการจัดตั้งบริษัทร่วมทุนกับ บริษัท เบทาโกร จำกัด (มหาชน) หรือ บริษัทย่อย (BTG) ภายใต้ชื่อบริษัทว่า บริษัท เคอรี่ เบทาโกร จำกัด ด้วยทุนจดทะเบียนขั้นต้น 1 ล้านบาท โดยมีสัดส่วนการลงทุนจาก KEX ร้อยละ 60 และ BTG ร้อยละ 40 และมีแผนจะเพิ่มทุนจดทะเบียนเป็น 50 ล้านบาท
โดยมีวัตถุประสงค์หลักเพื่อดำเนินธุรกิจการให้บริการขนส่งสินค้าด้วยระบบขนส่งควบคุมอุณหภูมิชั้นนำ (Cold delivery platform) ในระดับแนวหน้า ด้วยแพลตฟอร์มเทคโนโลยีและระบบงานที่มีประสิทธิภาพสูงซึ่งเป็นที่ยอมรับระดับโลกเพื่อส่งมอบประสบการณ์ที่ดีที่สุดให้กับลูกค้าทั่วประเทศ
ทั้งนี้ การจัดตั้งบริษัทร่วมทุนฯ เป็นไปตามกลยุทธ์การดำเนินธุรกิจระยะกลางของ KEX ที่จะขยายและสรรหาแนวทางการต่อยอดไปสู่ธุรกิจใหม่ ๆ ร่วมกับพันธมิตรทางธุรกิจซึ่งจะส่งผลให้เกิดการสร้างมูลค่าอย่างยั่งยืนตลอดห่วงโซ่อุปทานของทั้ง KEX และ BTG